Valentín Ecchius

Valentín Ecchius alebo aj Valentin Eck, Eckius, maď. Eck Bálint (* 1494 - † 1556) bol významný uhorský humanistický učenec, básnik, verejný činiteľ. 

 Životopis 
Pochádzal z bavorského mesta Lindau. Po humanitných štúdiách vo vlasti odišiel študovať na univerzity do Lipska (1508) a Krakova (1511 - 1514).ŠKOVIERA, Daniel (ed.): Latinský humanizmus. Bratislava : Kalligram - Ústav slovenskej literatúry SAV, 2008, s. 125.

Po príchode do Uhorska krátko pôsobil u Alexeja I. Turzu (* 1490 - † 25. január 1543), zvolenského župana a kremnického komorného grófa, ktorý bol v tom čase žičlivým podporovateľom všetkých vied a vzdelancov. Krátko nato odchádza na Turzov popud do školy slobodného kráľovského mesta Bardejova, aby tam vyučoval na mestskej škole a bol jej riaditeľom. Okrem dlhoročného vedenia bardejovskej mestskej školy sa stal aj notárom (1522) a neskôr aj richtárom mesta (1526).Slovenský biografický slovník (od roku 833 do roku 1990), 2. zv., E - J. Martin : Matica slovenská, 1987, s. 5. V roku 1533 pôsobil ako učiteľ na latinskej škole v Košiciach, v rokoch 1539 - 1541 bol správcom révajovských majetkov v Turci.

Je autorom okolo 20-tich spisov. Jeho najznámejším dielom je kompendium poetiky O umení veršovať (De arte versificandi; 1515, 1521, 1539). Jeho najznámejším žiakom a dlhoročným priateľom bol Leonard Stöckel.

 Dielo 

 Elegiacum Carmen in laudem Philippi Bervaldi, ad Rudolphum suum Agricolam... Cracoviae, 1512. 
 Hymnus exhortatorius ad Cracoviam... (1514) 
 Lucii Flori Bellorum Romanorum Libr. IV.... (1515) 
 De arte versificandi opusculum... (1515, 1521, 1539) 
 Utrum prudenti Viro sit ducenda Vxor. (1518)  
 Ad Clarissimos Viros, Dominum Petrum Czipser, et Andream Reuber, Bartphani populi... (1518) 
 De Mundi contemptu et Virtute amplectenda Dialogus,... (1519, 1528) 
 Apophoreticum Carmen de Christi Natiuitate, Elegis compositum... (1520) 
 De Reipublicae administratione Dialogus... (1520) 
 Q. Horatii Flacci Liber de Arte Poetica ad Pisones... (1521) 
 Q. Horatii Flacci Epistolarum Libri II.... (1522) 
 De Ratione legendi Auctores Libellus. (1525, 1534) 
 Aurelii Prudentii Clementis Viri Consularis Liber Peristephanon, hymnos in laudem Sanctorum, qui Martyrio coronati sunt, complexus... (1526) 
 Diui Aurelii Augustini, Hipponensis Episcopi, de Vita Christiana ad sororem suam viduam Liber I.... (1529) 
 Epigrammatum Sacrorum Liber... (1537) 
 Epigrammata Pannoniae Luctui, quo Principum aliquot et insignium Virorum mortesaliique funesti Casus deplorantur... (1544) 
 Elegiacon ad doctissimum Virum D. Joannem Benedictum, Cracou... Canonicum... (1545) 

 Literatúra 

 Slovenský biografický slovník (od roku 833 do roku 1990), 2. zv., E - J. Martin : Matica slovenská, 1987, s. 5.

 Referencie 

 Externé odkazy 
 Turzovské tlače v Jagelovskej knižnici v Krakove

Kategória:Narodenia v 1494
Kategória:Úmrtia v 1556
Kategória:Uhorské osobnosti
Kategória:Uhorskí pedagógovia